b'\n_START_ARTICLE_\nTragi\xc5\xa1kas nutikimas\n_START_SECTION_\nTurinys\n_START_PARAGRAPH_\nTrejetas jaunuoli\xc5\xb3 ir mergina, leid\xc5\xbeiantys atostogas Anglijoje, naktinio pasiva\xc5\xbein\xc4\x97jimo metu pritr\xc5\xabksta kuro automobiliui. Kadangi jie neturi dokument\xc5\xb3, degalin\xc4\x97s \xc5\xa1eimininkas jiems parduoda tik kelet\xc4\x85 litr\xc5\xb3, kad \xc5\xa1ie gal\xc4\x97t\xc5\xb3 pasiekti miest\xc4\x85. Deja, benzino neu\xc5\xbetenka, ir jie priversti dar kart\xc4\x85 sustoti, tik dabar prie atokios did\xc5\xbeiul\xc4\x97s vilos. J\xc5\xb3 \xc5\xa1eimininkai, lordas ir ledi Aleksandrai, priima jaunuolius ir leid\xc5\xbeia \xc5\xa1iems \xc4\xafsikurti iki ryto, o patys tuo metu i\xc5\xa1eina u\xc5\xbesiimti kitais sve\xc4\x8diais. Po kurio laiko vaikinai pastebi, kad dingo D\xc5\xbeein\xc4\x97, vienintel\xc4\x97 su jais buvusi mergina, ir leid\xc5\xbeiasi jos ie\xc5\xa1koti. Viename kambari\xc5\xb3 jie patenka \xc4\xaf keistas apeigas, kuri\xc5\xb3 centre \xe2\x80\x93 merginos (ja tapo D\xc5\xbeein\xc4\x97) paaukojimas. Vaikinai sutrukdo apeigas ir \xc5\xa1i\xc5\xb3 dalyviai lyg i\xc5\xa1prot\xc4\x97j\xc4\x99 pradeda \xc5\xbeudyti vienas kit\xc4\x85. Jaunuoliai pab\xc4\x97ga ir pasislepia vieno i\xc5\xa1 j\xc5\xb3 t\xc4\x97v\xc5\xb3 vasarnamyje. Per \xc5\xbeini\xc5\xb3 laid\xc4\x85 jie mato, kaip policija atlieka tyrim\xc4\x85 Aleksandr\xc5\xb3 viloje, ta\xc4\x8diau vietoje daugyb\xc4\x97s k\xc5\xabn\xc5\xb3 jie randa tik vien\xc4\x85 \xe2\x80\x93 pa\xc4\x8dios \xc5\xa1eiminink\xc4\x97s. Kol \xc5\xa1ie svarsto ar palikti p\xc4\x97dsakai gali policij\xc4\x85 atvesti iki j\xc5\xb3 ir kur gal\xc4\x97jo dingti kiti k\xc5\xabnai, jiems prasideda keisti reg\xc4\x97jimai, skatinantys arba nu\xc5\xbeudyti vienas kit\xc4\x85, arba pakelti rank\xc4\x85 prie\xc5\xa1 save. Vaikinai pradeda kraustytis i\xc5\xa1 proto, ne\xc4\xaftardami, kad nutrauktos apiegos D\xc5\xbeeinei nepra\xc4\x97jo be pasekmi\xc5\xb3\xe2\x80\xa6'